open-index/open-wikipedia-markdown huggingface dataset:
Ζωγράφος του Κόδρου

[thumb|Ο [Αιγέας λαμβάνει τον χρησμό από την Πυθία, ερυθρόμορφος κύλιξ, 440-430 π. Χ., Αρχαιολογική Συλλογή Βερολίνου]]
Ο **Ζωγράφος του Κόδρου** ήταν αρχαίος Έλληνας αγγειογράφος στην Αττική που διέπρεψε τον 5ο αιώνα π.Χ..

Λόγω του ότι το όνομά του δεν είναι γνωστό, ο αναγνωρίσιμος αυτός ζωγράφος έλαβε τον συμβατικό όνομά του από τον Βρετανό κλασικό αρχαιολόγο Τζον Μπίζλι για την καταγραφή της κύλικας που φυλάσσεται στο Museo Civico Archeologico στην Μπολόνια με αριθμό καταλόγου PU 273 και η οποία είναι διακοσμημένη με αγγειογραφία του μυθικού βασιλιά Κόδρου.

## Έργα του
Ο Ζωγράφος του Κόδρου διακοσμούσε κυρίως αγγεία για πόση. Προτιμούσε ως θέμα τους αττικούς ήρωες και μύθους, διονυσιακές σκηνές, αθλητές, εφήβους και πολεμιστές. Τα έργα του που χαρακτηρίζονται για την απόδοση των καλογυμνασμένων ανδρικών σωμάτων. Προορίζονταν κυρίως για την εξαγωγή και το αγοραστικό κοινό της Ετρουρίας και της Μεγάλης Ελλάδας. Εκεί βρέθηκαν και τα περισσότερα σήμερα σωζόμενα έργα του.

Γνωστά του έργα είναι:
* Κύλιξ του Κόδρου, Museo Civico Archeologico, PU 273 
* Θέμις και Αιγέας, Αρχαιολογικές συλλογές Βερολίνου, F2538
* Κύλιξ του Θησέα, Βρετανικό Μουσείο, GR 1850.3-2.3 (Vases E 84)

## Πηγές
*John D. Beazley: *Attic red-figure vase-painters*. 2nd ed. Oxford 1963, S. 1268-1272.
*John Boardman: *Athenian Red Figure Vases: The Classical Period*. Thames and Hudson, London 1989, S. 98 Abb. 238-241.
*Amalia Avramidou, «Attic Vases in Etruria: Another View on the Divine Banquet Cup by the Codrus Painter» στο *[[American Journal of Archaeology]]*, 110 (2006) S. 265-279. pdf
* 

Κατηγορία:Αρχαίοι Έλληνες αγγειογράφοι
Κατάλογος βίντεο με τις περισσότερες προβολές στο YouTube

Το YouTube είναι ένας αμερικανικός video-sharing ιστότοπος, με έδρα τη Καλιφόρνια. Από τη στιγμή της ίδρυσης του έχει μία επέκταση, στην οποία ο θεατής μπορεί να δει τα βίντεο με τις περισσότερες θεάσεις (most viewed). Παρόλο που τα πρώτα βίντεο σε αυτήν τη λίστα ήταν αρχικά τα λεγόμενα viral βίντεο, όπως το *[[Evolution of Dance]]* and *[[Charlie Bit My Finger]]*, κατόπιν η λίστα εμπεριείχε μόνο βίντεο που συσχετίζονται με τη μουσική. Για τον λόγο του αληθές, από τότε που το βίντεο του κομματιού της Lady Gaga, Bad Romance, έφτασε στο νούμερο 1 του καταλόγου, από εκεί στο εξής, μόνο μουσικά βίντεο έχουν φτάσει εκεί. Αν και η επέκταση με τις περισσότερες θεάσεις δεν υπάρχει πια στον ιστότοπο, το να μπει κάποιο βίντεο εκεί, θεωρείται ακόμα ένα μεγάλο κατόρθωμα.

Έως και τις 21 Ιουνίου του 2015, μόνο δύο βίντεο είχαν καταφέρει να φτάσουν τις μία δισεκατομμύρια θεάσεις, το Gangnam Style και το Baby. Παρόλα αυτά, σχεδόν τέσσερις μήνες αργότερα, ήδη 10 ακόμα βίντεο το είχαν καταφέρει αυτό. Έως και τον Δεκέμβριο του 2017, 87 βίντεο κατάφεραν να ξεπεράσουν τις μία δισεκατομμύρια θεάσεις, εκ των οποίων τα 19 ξεπέρασαν τις δύο δισεκατομμύρια, τα τρία εξ αυτών τις 3 δισεκατομμύρια και μόλις ένα βίντεο, το Despacito, κατάφερε να ξεπεράσει τις 4 δισεκατομμύρια θεάσεις, στις 11 Οκτωβρίου του 2017. Τα τρία που κατάφεραν να φτάσουν τα 3 δισεκατομμύρια είναι το προαναφερθέν, το See You Again και το Gangnam Style.

Έως και τον Δεκέμβριο του 2017, τα βίντεο που έφτασαν γρηγορότερα τις μία δισεκατομμύρια θεάσεις είναι το Hello (87 μέρες), το Despacito (96 μέρες), το Shape of You (97 ημέρες), το Mi Gente (102 μέρες) και το Sorry (136 μέρες). Ενώ τα πέντε βίντεο που έφτασαν γρηγορότερα τις δύο δισεκατομμύρια θεάσεις είναι το Despacito (154 μέρες), το Chantaje (379 μέρες), το Sorry (394 μέρες) και το See You Again (515 μέρες).

Έως και τον Δεκέμβριο του 2017, η Κέιτι Πέρι και ο Τζάστιν Μπίμπερ, έχουν τα περισσότερα βίντεο στον παρακάτω κατάλογο: τέσσερα έκαστος. Η Shakira, η Τέιλορ Σουίφτ, ο Κάλβιν Χάρις, η Αριάνα Γκράντε και ο Μπρούνο Μαρς από τρία, ενώ από δύο έχουν οι Fifth Harmony, ο Psy, η Adele, η Έλι Γκούλντινγκ, οι The Weeknd, ο Εντ Σίραν, ο Nicky Jam, ο Eminem, ο Maluma, ο J Balvin και ο Ρίκι Μάρτιν. Μόνο δύο καλλιτέχνες έχουν δύο βίντεο με πάνω από δύο δισεκατομμύρια θεάσεις, η Swift και η Perry.

## Top 100

Ο παρακάτω κατάλογος είναι μία λίστα με τα 100 πιο προβεβλημένα βίντεο στο YouTube.

### Ανά έτος κυκλοφορίας
Ο παρακάτω κατάλογος αφορά τα 5 βίντεο με τις περισσότερες θεάσεις ανά χρόνο ανεβάσματος.

Έως και τον Δεκέμβριο του 2017, η Κέιτι Πέρι έχει τα περισσότερο βίντεο στη λίστα, έχοντας εμφανιστεί πέντε φορές ανά έτος στα πέντε με τις περισσότερες θεάσεις ανά έτος, ενώ η Taylor Swift και η Adele, έχουν από τρεις τρεις εμφανίσεις.

## Τα βίντεο με τις περισσότερες θεάσεις ιστορικά
Η παρακάτω λίστα αφορά τα 15 τελευταία βίντεο που έγιναν πρώτα στον κατάλογο των βίντεο με τις περισσότερες θεάσεις από τον Οκτώβριο του 2005 έως σήμερα

## Σημειώσεις


## Παραπομπές


Κατηγορία:Κατάλογοι που αφορούν το Διαδίκτυο
Κατηγορία:YouTube (βίντεο)
Στιβ Μπεσίρ

Ο **Στίβεν Λυν "Στιβ" Μπεσίρ** (αγγλικά:*Steven Lynn "Steve" Beshear* (γεννημένος 21 Σεπτεμβρίου 1944) είναι Αμερικανός δικηγόρος και πολιτικός. Είναι ο 61ος Κυβερνήτης της Κοινοπολιτείας του Κεντάκι. Ο Μπεσίρ πρωτύτερα χρημάτισε στη Βουλή των Αντιπροσώπων του Κεντάκι από το 1974 μέχρι το 1979, ήταν ο Γενικός Εισαγγελέας της πολιτείας από το 1980 μέχρι το 1983, και ήταν ο 49ος Αναπληρωτής Κυβερνήτης από το 1983 μέχρι το 1987. Είναι μέλος του Δημοκρατικού Κόμματος. Ο Μπεσίρ δεν μπορεί να διεκδικήσει τρίτη θητεία στις εκλογές του 2015 λόγω ορίων θητείας που υπάρχουν στο Σύνταγμα του Κεντάκι.

Αφότου αποφοίτησε από το University of Kentucky College of Law το 1968, ο Μπεσίρ για λίγο εξάσκησε την δικηγορία στη Νέα Υόρκη προτού επιστρέψει στο Κεντάκι και εκλεγεί στο πολιτειακό νομοθετικό σώμα, όπου απέκτησε τη φήμη του υπερασπιστή των καταναλωτών. Χρησιμοποίησε αυτή τη φήμη για να εκλεγεί γενικός εισαγγελέας για μια θητεία, υπηρετώντας υπό τον Κυβερνήτη Τζον Γ. Μπράουν τον νεότερο. Ως γενικός εισαγγελέας, ο Μπεσίρ εξέδωσε μια ανακοίνωση ότι τα αντίγραφα των Δέκα Εντολών θα έπρεπε να αφαιρεθούν από τους τοίχους των σχολικών τάξεων της πολιτείας στον απόηχο της Ανωτάτου Δικαστηρίου των Ηνωμένων Πολιτειών γνωστή ως *[[Στόουν εναντίον Γκράχαμ]]*. Επίσης συγκρούστηκε με την πρώτη κυρία Φύλλις Τζορτζ Μπράουν όταν εκείνος αντιτέθηκε στην πρακτική να χρεώνεται εισιτήριο για τους επισκέπτες της ανακαινισμένης κατοικίας του κυβερνήτη. Το 1983 ο Μπεσίρ εκλέχθηκε αναπληρωτής κυβερνήτης στην κυβέρνηση της Κυβερνήτριας Μάρθα Λέιν Κόλινς. 
## Αναφορές


### Βιβλιογραφία
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Εξωτερικοί σύνδεσμοι
*Governor Steve Beshear official Kentucky government site
*Beshear/Abramson 2011 official campaign site
*

|-

|-

|-

|-

|-

|-

|-

|-

Κατηγορία:Αμερικανοί δικηγόροι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Κεντάκι
Τρίτο Πρόγραμμα στα Βραχέα

Το **Τρίτο Πρόγραμμα στα Βραχέα** ήταν το τρίτο ραδιόφωνο της ΕΡΤ3. Ιδρύθηκε το 1952 ως Πρόγραμμα Βραχέων Κυμάτων του Ραδιοφωνικού Σταθμού Μακεδονίας του ΕΙΡ και εξέπεμπε από την Θεσσαλονίκη, όπως και τα υπόλοιπα 2 ραδιοφωνικά προγράμματα της ΕΡΤ3. Την ονομασία αυτή απέκτησε το 1994.

Ήταν ένα από τα τρία διεθνή προγράμματα της ΕΡΤ, μαζί με τα δύο της ΕΡΑ (Η Φωνή της Ελλάδας, Φιλία 106.7), που εξέπεμπαν στα βραχέα κύματα. Το πρόγραμμά του ήταν κυρίως πολιτιστικό ενώ περιλάμβανε και δελτία ειδήσεων.

Στις 11 Ιουνίου 2013 μετά το κλείσιμο της ΕΡΤ το ραδιόφωνο σταμάτησε την λειτουργία του. Μετά από την επαναλειτουργία της ΕΡΤ το ραδιόφωνο δεν έχει επανέλθει ενώ στις συχνότητες του μέχρι την διακοπή της των βραχέων κυμάτων εξέπεμπε ο 102 FM καθημερινά για ορισμένες ώρες.

## Παραπομπές


Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί
Καρνόσαυρος

Το **Carnosaur** (ελληνικά: *Καρνόσαυρος*) είναι μια ταινία τρόμου και επιστημονικής φαντασίας παραγωγής 1993 σε σκηνοθεσία Άνταμ Σάιμον. Η ταινία είναι βασισμένη στο μυθιστόρημα τρόμου *Carnosaur* του Τζον Μπρόσναν που κυκλοφόρησε το 1984, αλλά έχουν λίγες ομοιότητες μεταξύ τους, και τα δύο όμως περιέχουν πολλή βια και αίμα. Η ταινία βγήκε δυο εβδομάδες πριν το πολύ πιο επιτυχημένο μπλοκμπάστερ Τζουράσικ Παρκ.

## Πλοκή
Μια τρελή επιστήμονας ξαναφέρνει σαρκοφάγους δεινόσαυρους πίσω στη ζωή για να καταστρέψουν την ανθρωπότητα και να κυριαρχήσουν ξανά στη Γη οι δεινόσαυροι.

## Ηθοποιοί και Χαρακτήρες
*Νταϊάν Λαντ στο ρόλο της επιστήμονα *Τζέην Τιπτρι*
*Ραφαέλ Σμπαρτζ στο ρόλο του *Ντοκ*
*Τζένιφερ Ράνιον στο ρόλο της *Θρους*
*Κλιντ Χάουαρντ στο ρόλο του *Σλιμ*
*Χάρισον Πέιτζ στο ρόλο του Σερίφη *Φόουλερ*
*Φρανκ Νόβακ στο ρόλο του Τζέσε Παλόμα

## Box Office
*Προϋπολογισμός: 1.000.000 δολάρια
*Εισπράξεις στην Αμερική: 1.753.979 δολάρια

## Συνέχειες
*Carnosaur 2 (1995)
*Carnosaur 3: Primal Species (1996)
*Raptor (2001)
*The Eden Formula (2006)

## Παραπομπές

## Εξωτερικοί σύνδεσμοι
*
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1993
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Κατηγορία:Αμερικανικές ταινίες τρόμου - επιστημονικής φαντασίας
95.8 FM

Ο **95.8 FM** είναι το Δεύτερο Πρόγραμμα του Ραδιοφωνικού Σταθμού Μακεδονίας της Γενικής Διεύθυνσης της ΕΡΤ3.

## Ιστορία
Ξεκίνησε στις 6 Φεβρουαρίου 1994, με προτροπή της τότε υπουργού πολιτισμού Μελίνας Μερκούρη και της Βάνας Χαραλαμπίδου, αλλά αποτελεί διάδοχος του ραδιοφωνικού σταθμού της τότε ΕΡΤ1 (πρώην ΕΙΡΤ) στην περιοχή και ο οποίος ιδρύθηκε τον Ιούλιο του 1949 και μέχρι το 1988 εξέπεμπε μόνο στα μεσαία κύματα, και έτσι από τότε μετεξελίχθηκε στο σημερινό 95.8 FM με πολιτισμικό και ψυχαγωγικό προσανατολισμό. Αφορμή ήταν η επιλογή της Θεσσαλονίκης ως πολιτιστικής πρωτεύουσας της Ευρώπης το 1997.

Τον Αύγουστο του 2011 η κυβέρνηση Παπανδρέου αποφάσισε τη συγχώνευση των τριών ραδιοφωνικών σταθμών της ΕΡΤ3 κάτι που δεν επετεύχθη, λόγω της μεγάλης κινητοποίησης που υπήρξε από τους εργαζομένους τους αλλά και τον κόσμο.

### Μετά την ΕΡΤ & Επαναλειτουργία
Στις 11 Ιουνίου 2013 ο σταθμός διέκοψε τη λειτουργία του, λόγω του κλεισίματος της ΕΡΤ από την κυβέρνηση Σαμαρά, η οποία ΕΡΤ επανήλθε δύο χρόνια μετά ως μετονομασία της ΝΕΡΙΤ εκπέμποντας κοινό πρόγραμμα μαζί με τον 102 FM, μέχρι την πλήρη επαναφορά και των δύο από τις 31 Αυγούστου της ίδιας χρονιάς.

## Σημαντικά πρόσωπα
*Δημήτρης Νικολούδης.

## Εγκαταστάσεις
Αρχικά ο σταθμός ως ΕΙΡ στεγαζόταν στο "Σπίτι του Στρατιώτη", δηλαδή στο Στρατιωτικό Θέατρο της Θεσσαλονίκης (μετέπειτα Θέατρο Κατερίνα) ενώ αργότερα ως ΕΙΡΤ, ΕΡΤ και ΕΡΤ1 λειτουργούσε στην οδό Βενιζέλου 4 και στην οδό Ρογγότη μέχρι το 1991 όπου λόγω της ίδρυσης της Γενικής Διεύθυνσης Βορείου Ελλάδος μετεγκαταστάθηκε στην περιοχή της Αμερικανικής Γεωργικής Σχολής Θεσσαλονίκης μέχρι το 1998.

Την περίοδο 1999-2011, ο 9.58 στεγαζόταν στην οδό Αγγελάκη 6, παρά τις αρχικές προβλέψεις για συστέγαση όλων των ραδιοφωνικών προγραμμάτων στην οδό Αγγελάκη 12. Την περίοδο που η ΕΡΤ ήταν κλειστή, και ενώ το κτίριο της Αγγελάκη 12 ήταν υπό κατάληψη από τους εργαζόμενους, τα στούντιο στην οδό Αγγελάκη 6 χρησιμοποιήθηκαν για ένα χρονικό διάστημα για την λειτουργία της Δημόσιας Ραδιοφωνίας και της ΝΕΡΙΤ. Από το 2011 στεγάζεται στην οδό Αγγελάκη 14, δίπλα από τις εγκαταστάσεις της Διεθνούς Εκθέσεως Θεσσαλονίκης.

## Λογότυπα

## Παραπομπές


## Εξωτερικοί σύνδεσμοι
*Ακούστε ζωντανά τον 95.8 FM στο ERT Echo
*Δείτε το πρόγραμμα του 95.8 FM στο ERT Echo

Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί
Κατηγορία:Μέσα Μαζικής Ενημέρωσης της Θεσσαλονίκης
Γιανίνα Στουντίλινα

Η **Γιανίνα Σεργκέγεβνα Στουντίλινα** (Ρωσικά: Яни́на Серге́евна Студи́лина) είναι Ρωσίδα ηθοποιός και μοντέλο, γεννημένη 6 Αυγούστου του 1985 στο Ομσκ της Ρωσίας.

## Βιογραφία
Η Γιανίνα Στουντίλινα γεννήθηκε στις 6 Αυγούστου του 1985 στο Ομσκ. Το 2000 αποφοίτησε από τη σχολή θεάτρου και  μουσικής. Το 2011 αποφοίτησε από το Ινστιτούτο Θεάτρου. Κέρδισε τη δημοτικότητά της μετά την τηλεοπτική σειρά "Ранетки". Εργάστηκε στο κανάλι  RU.TV, ένα από τα μεγαλύτερα τηλεοπτικά κανάλια της Ρωσίας. Το 2013 έγινε γνωστή από την ταινία Στάλινγκραντ με τους Πιότρ Φιόντοροφ και Τόμας Κρέτσμαν, σε σκηνοθεσία  του Φιόντορ Μπονταρτσούκ.

## Φιλμογραφία

## Εξωτερικοί σύνδεσμοι
* 
* Official Site
* Η Γιανίνα Στουντίλινα στο Ruskino.ru 
* Η Γιανίνα Στουντίλινα στο IMDB.com

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Τέος Ρόμβος

Ο **Τέος Ρόμβος** (1945-) είναι Έλληνας συγγραφέας, μεταφραστής, εκδότης και ακτιβιστής, πρωτοπόρος στο κίνημα των Εξαρχείων, γνωστός για τη σχέση του με τον αναρχισμό και την *underground* κουλτούρα.

## Βιογραφία

Γεννήθηκε το 1945 στο Κουκάκι της Αθήνας. Μπαρκάρισε στα καράβια το 1961 μετά από προτροπή του πατέρα του. Στη συνέχεια έζησε κατά διαστήματα στη Λατινική Αμερική, στην Ιαπωνία, στις Ηνωμένες Πολιτείες κι αλλού. Έζησε μόνιμα στη Γαλλία (1966-1969), στη Γερμανία (1969-1974 και 1987-1991), στην Αθήνα (1974-1981).  Το 1984-1985 έζησε στο Κονγκό.

Σπούδασε κινηματογράφο, εργάστηκε ως νυχτοφύλακας στο Πανεπιστήμιο Γκαίτε στην Φρανκφούρτη και μετέπειτα στη γερμανική τηλεόραση. Κατά την παραμονή του στο εξωτερικό έζησε το Μάη του '68 συναναστράφηκε με μπητ συγγραφείς όπως τον Γιοργκ Φάουζερ, τον Καρλ Βάισνερ, τον Γιούργκεν Πλογκ. Επίσης ήρθε σε επαφή με το κίνημα των καταλήψεων και τα κοινόβια. Αργότερα, το 1976 προσπάθησε να μεταφέρει την εμπειρία αυτή στην Ελλάδα, στήνοντας το κοινόβιο της Μπενάκη, το οποίο για μικρό χρονικό διάστημα χρησιμοποιήθηκε από την Επιτροπή Αλληλεγγύης στον Ρολφ Πόλε και μη έκδοσής του στη Γερμανία, ενώ τότε ο Τέος Ρόμβος εκτελούσε χρέη διερμηνέα του Ρολφ Πόλε. Επίσης σύστησε το αναρχικό βιβλιοπωλείο Octopus Press στην οδό Κωλέττη 9, το οποίο ήταν σημείο συνάντησης για περιθωριακούς, καλλιτέχνες, ποιητές, συγγραφείς που συμμετείχαν σε πλήθος πολιτικών συζητήσεων.. Το βιβλιοπωλείο πυρπολήθηκε τον Μάρτιο του 1975 από φασίστες. Επίσης την άνοιξη του 1975 πρωτοστάτησε στην επανενεργοποίηση της Πλατείας Εξαρχείων, διοργανώνοντας με άλλους το πρώτο εναλλακτικό χάπενινγκ. Από το 1979 μέχρι το 1981 εξέδιδε το αβανγκάρντ περιοδικό "Τρύπα".

Εξέδωσε τα βιβλία "Τρία φεγγάρια στην πλατεία", "Κείμενο Πάθος", "Γεώργιος Νέγρος, o Τίγρης του Αιγαίου", την ιστορία του Πλωτίνου Ροδοκανάκη, σπουδαίου Έλληνα αναρχικού του 19ου αιώνα που έδρασε στο Μεξικό, "Πλάνος Δρόμος", "Τηλεφυματίωση", "Κρυφά Ταξίδια", "Ασσασίνοι του Βορρά Δροσουλίτες του Νότου" και "Ίχνη". Επίσης έχει κάνει μεταφράσεις, όπως το "Ανθολόγιο των Κακών Αμερικάνων", τα "Παραμύθια της Αφρικής" που συνέλεξε κατά τη διαμονή του στο Κογκό, "Αντεργκράουντ της Νέας Εποχής", "Ρώτα τον Άνεμο του Τζον Φάντε", "Σημειώσεις ενός πορνόγερου του Μπουκόφσκι" κ.ά. Το Φεβρουάριο του [2011] ελευθέρωσε το σύνολο του έργου του στο διαδίκτυο. 

Το 1977 συμμετείχε στην ταινία "Πέφτουν οι σφαίρες σαν το χαλάζι" του Νίκου Αλευρά, ενώ το '98 γύρισε σε συνεργασία με τον φίλο του Νίκο Θεοδοσίου το συριανό ντοκιμαντέρ "Οι τοίχοι που τραγουδούν".

## Πηγές


## Αναφορές
Ιστοσελίδα Τέου Ρόμβου, με το σύνολο του έργου του

Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Έλληνες εκδότες
Κατηγορία:Έλληνες ακτιβιστές
Βαθύτερος τρόμος

Το ***Βαθύτερος τρόμος*** (αγγλικά: *The Terror Within*) είναι αμερικάνικη ταινία επιστημονικής φαντασίας και τρόμου παραγωγής 1989. Τη σκηνοθεσία ανέλαβε ο Τίερρυ Νοτζ και πρωταγωνιστούν οι Τζορτζ Κένεντι, Άντριου Στήβενς, Τέρι Τρέας και Τζον Λαφαγιέτ.

## Πλοκή
Στο μακρινό μέλλον μια ομάδα ανθρώπων σε ένα υπόγειο εργαστήριο προσπαθούν να επιβιώσουν από μια νέα μάστιγα μεταλλαγμένων τεράτων τα οποία πεθαίνουν δύσκολα και βιάζουν τις γυναίκες για να πολλαπλασιαστούν.

## Ηθοποιοί και χαρακτήρες
*Τζορτζ Κένεντι στο ρόλο του *Χολ*
*Άντριου Στήβενς στο ρόλο του *Ντέιβιντ*
*Τέρι Τρέας στο ρόλο της *Λίντα*
*Τζον Λαφαγιέτ στο ρόλο του *Αντρέ*
*Τόμι Χίνκλευ στο ρόλο του *Νίλ*
*Σταρ Αντριφ στο ρόλο της *Σου*
*Άλ Γκουαρίνο στο ρόλο του *Τζον*
*Ιβόνε Σα στο ρόλο της *Κάρεν*
*Τζόσεφ Χάρντιν στο ρόλο του *Μάικλ*

## Κυκλοφορία
Η ταινία είχε περιορισμένες προβολές στους κινηματογράφους στην Αμερική από την Concorde New Horizons τον Ιανουάριο του 1989. Η ταινία έβγαλε 858.591 δολάρια στο Box Office.

Η ταινία κυκλοφόρησε σε βιντεοκασέτα τον ίδιο χρόνο από την Metro-Goldwyn-Mayer.  Το 2010 η Αμερικάνικη εταιρία Shout! Factory κυκλοφόρησε την ταινία σε διπλό DVD μαζί με το Κραυγή Από Το Διάστημα.

## Συνέχειες
Την ταινία ακολούθησε μια συνέχεια το 1991 με τίτλο *[[Βαθύτερος Τρόμος 2]]*.

## Παραπομπές


## Εξωτερικοί σύνδεσμοι
*
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1989
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες χαμηλού προϋπολογισμού
Κατηγορία:Αμερικανικές ταινίες τρόμου
Κατηγορία:Αμερικανικές ταινίες επιστημονικής φαντασίας
Κατηγορία:Αγγλόφωνες ταινίες
Παγκόσμιο Κύπελλο Ποδοσφαίρου Ενόπλων 1973

Το **26ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στη Δημοκρατία του Κονγκό, στην πρωτεύουσα Μπραζαβίλ, από 20 Ιουνίου ως 10 Ιουλίου 1973. Νικήτρια αναδείχθηκε η ομάδα της **[[Ιταλία]]ς**.

## Χώρες που μετείχαν

Στην τελική φάση προκρίθηκαν έξι χώρες (συνολικά μετείχαν 16), οι πέντε από προκριματικούς ομίλους και η διοργανώτρια ομάδα. Αλλά έλαβαν μέρος μόνο οι πέντε, καθώς η Ελλάδα αποσύρθηκε. Οι προκριματικοί όμιλοι διεξήχθησαν ως πρωτάθλημα ενός γύρου, με την κάθε ομάδα να δίνει έναν τουλάχιστον αγώνα στην έδρα της. Σε περίπτωση ισοβαθμίας πλεονεκτούσε η ομάδα με την καλύτερη συνολική διαφορά τερμάτων και σε νέα ισοπαλία η ομάδα που είχε κερδίσει τα περισσότερα κόρνερ.

* ***': απέκλεισε [[Αλγερία]] (4-5) και [[Βέλγιο]] (3-0), με καλύτερη διαφορά τερμάτων. Στο άλλο ματς: Βέλγιο-Αλγερία: νίκη του Βελγίου.
* ***': απέκλεισε Γαλλία (4-2) και Ολλανδία (;). Στο άλλο ματς: Γαλλία-Ολλανδία: 2-1.
* ***'.
* ***'.
* ** [[Δημοκρατία του Κονγκό]]**, διοργανώτρια**.
* ***' (δεν μετείχε στα τελικά). Eίχε αποκλείσει τη [[Γερμανία]] (2-1)  και το [[Ιράν]] (0-0). Στο άλλο ματς: Γερμανία-Ιράν: 1-0. 
***Βαθμολογία ομίλου'': 1) Ελλάδα 3β (2-1), 2) Γερμανία 2β (2-2), 3) Ιράν 1β (0-1).

## Τελική φάση

Οι ομάδες αγωνίστηκαν σε ενιαίο όμιλο με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων και σε νέα ισοβαθμία υπερίσχυε η ομάδα που είχε κερδίσει τα περισσότερα κόρνερ, σύμφωνα με κανονισμό που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα. Πρωταθλήτρια αναδείχθηκε η Ιταλία με τρεις νίκες και μία ισοπαλία.

### Αγώνες

*Ιταλία-Ιράκ: 1-0
*Ιταλία-Κουβέιτ: 0-0
*Ιταλία-Δημ. Κονγκό: 2-1
*Ιταλία-Ακτή Ελεφαντοστού: 1-0
*Ιράκ-Κουβέιτ: 1-0
*Ιράκ-Δημ. Κονγκό: 2-1
*Ιράκ-Ακτή Ελεφαντοστού: 2-1
*Κουβέιτ-Δημ. Κονγκό: 3-1
*Κουβέιτ-Ακτή Ελεφαντοστού: 3-1
*Δημ. Κονγκό-Ακτή Ελεφαντοστού: 5-2

### Βαθμολογία
 

## Πηγές

*RSSSF Ποδοσφαιρικά αρχεία
## Αναφορές


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1973
Ιερό του Δία Σωτήρος και της Αθηνάς Σωτείρας (Πειραιάς)

Το **ιερό του Δία Σωτήρος και της Αθηνάς Σωτείρας** ήταν ο σημαντικός αρχαιοελληνικός ναός στον Πειραιά, πάνω από το κεντρικό λιμάνι του Κανθάρου.

Ο ναός ήταν αφιερωμένος στη λατρεία του Δία και της Αθηνάς. Εντός του ναού υπήρχαν αγάλματα των δύο θεών, αμφότερα κατασκευασμένα από χαλκό. Ο Δίας κρατούσε τη Νίκη και η Αθηνά, δόρυ.. Αναφέρεται ότι η Παλλάς του Βελλετρίου μπορεί να είναι αντίγραφο του αγάλματος της Αθηνάς αυτού του ναού.

Ο Λυκούργος (390-324 π.Χ.) στο Κατά Λεωκράτους αναφέρει το «ἱερὸν τοῦ Διὸς τοῦ σωτῆρος καὶ τῆς Ἀθηνᾶς τῆς σωτείρας» όταν κατηγορεί τον Λεωκράτη ότι αναίσχυντα έφυγε με πλοίο αφήνοντας/με θέα την Ακρόπολη και το ιερό του Διός του Σωτήρος και της Αθηνάς της Σωτείρας για να σωθεί.

Η λατρεία του Διός Σωτήρος και της Αθηνάς Σωτείρας κορυφωνόταν στα Διισωτήρια, εορτή προς τιμήν τους, με σημαντικότατες θυσίες, από τις μεγαλύτερες στην Αττική.

Πάνω από έξη αιώνες μετά την κατασκευή του, το 2ο αιώνα μ.Χ., ο Παυσανίας αναφέρει στο κεφάλαιο «Αττικά» του έργου του Ελλάδος περιήγησις ότι άξιο για να δει κανείς στον Πειραιά («θέας δὲ ἄξιον τῶν ἐν Πειραιεῖ», «αξιοθέατο» σύμφωνα με τη σημερινή ορολογία) ήταν το τέμενος της Αθηνάς και του Διός. Στη συνέχεια σημειώνει: «Εκεί τον Λεωσθένη, ο οποίος των Αθηναίων και όλων των Ελλήνων και των Βοιωτών, τους Μακεδόνες κράτησε με μάχη για άλλη μια φορά και τρέχοντας στη Λαμία έπιασε την περιοχή απέναντι από την Οίτη, αυτόν τον Λεωσθένη και τους στρατιώτες του ζωγράφισε ο Αρκεσίλαος».

## Πηγές

Κατηγορία:Αρχαίοι ναοί της Αττικής
Κατηγορία:Αρχαία ιερά της Αθήνας
Κατηγορία:Ναοί της Αθηνάς
Κατηγορία:Ναοί του Δία
Κατηγορία:Αρχαίος Πειραιάς
Θρακικός Τύμβος του Σβεστάρι

Ο **Θρακικός τύμβος του Σβεστάρι **(βουλγαρικά: Свещарска гробница), έργο του 3ου π.Χ. αιώνα, βρίσκεται στη βόρεια Βουλγαρία, 2.5 χλμ νοτιοδυτικά του χωριού Σβεστάρι και 42 χλμ βορειοδυτικά του Ράζγκραντ . Από το 1985 η UNESCO τον έχει ανακηρύξει μνημείο παγκόσμιας κληρονομιάς.

## Ιστορία
Ο τύμβος ανακαλύφθηκε το 1982 κατά τη διάρκεια ανασκαφών σε ένα ανάχωμα κοντά στο Σβεστάρι. Χρονολογείται από το πρώτο μισό του 3ου αιώνα π.Χ και είναι ένα σπάνιο δείγμα του πολιτισμού των Γετών, ενός ιστορικού θρακικού φύλου που είχε επαφές τόσο με τον ελληνιστικό κόσμο όσο και την Υπερβορεία . Είναι ένας βασιλικός τάφος, πιθανόν του Γέτη ηγεμόνα Δρομιχαίτη. 

## Περιγραφή
Ο τύμβος είναι κατασκευασμένος από κύβους μαλακού ασβεστόλιθου. Αποτελείται από ένα διάδρομο και τρεις τετράγωνους θαλάμους: ένα προθάλαμο, ένα πλευρικό θάλαμο και τον κύριο ταφικό θάλαμο, ο οποίος καλύπτεται από ημικυλινδρικό θόλο. Ο σχεδιασμός αυτός διαφέρει από άλλων θολωτών θρακικών τάφων, όπως του Καζανλάκ, και θυμίζει αντίστοιχες ελληνιστικές κατασκευές που έχουν βρεθεί στη Μακεδονία, τη Μικρά Ασία και την Αίγυπτο. Η διακόσμηση του τύμβου όμως είναι μοναδική.

Η είσοδος περιστοιχίζεται από δύο παραστάδες και από πάνω της βρίσκεται μια επιστύλια πλάκα με ανάγλυφη ζωφόρο που απεικονίζει κεφάλια βοοειδών, (βουκράνια), ρόδακες και γιρλάντες. Στους τοίχους του εσωτερικού του κυρίως θαλάμου υπάρχει ο πιο φημισμένος και ιδιαίτερος διάκοσμος του μνημείου· δέκα καρυάτιδες, μισές άνθρωποι, μισές φυτά που έχουν διατηρήσει ίχνη του αρχικού τους χρωματισμού. Έχουν ύψος 1,20 μέτρα και είναι ντυμένες με μακριούς χιτώνες, με μια λεπτή ζώνη να τους συγκρατεί κάτω από το στήθος τους. Mπροστά από το ένα από τα δύο πέτρινα νεκρικά κρεβάτια του θαλάμου βρίσκεται ανακατασκευασμένη μια μικρογραφία πρόσοψης ναού, συμβολίζοντας το όριο ανάμεσα στη ζωή και το θάνατο. Στον μικρό ημικυκλικό τοίχο κάτω από την αψίδα του τάφου, υπάρχει μια τοιχογραφία όπου μια θεά προσφέρει ένα χρυσό στεφάνι στον έφιππο βασιλιά ενώ πομπές από υπηρέτες και από τις δύο πλευρές φέρουν διάφορα δώρα στα χέρια τους, ένα δείγμα της θεοποίησης του νεκρού. Η ημιτελής φύση μέρους των καρυάτιδων και της τοιχογραφίας δείχνει πως οι καλλιτέχνες δεν πρόλαβαν να ολοκληρώσουν το έργο τους, ένδειξη πως ο θάνατος του τιμώμενου νεκρού πιθανόν να ήταν ξαφνικός.

Το 2012 οι αρχαιολόγοι αποκάλυψαν ένα σημαντικό θησαυρό κοντά στο χωριό. Ο θησαυρός περιλάμβανε ένα χρυσό δαχτυλίδι, 44  απεικονίσεις γυναικείων μορφών και 100 χρυσά κουμπιά, που βρέθηκαν σε 150 τάφους από τον 4ο αι. π.Χ.

## Βιβλιογραφία

* Valeva, J. The Sveshtari Figures (An Attempt to Specify Several Hypotheses) . - Thracia, 11, 1995. Studia in honorem Alexandri Fol,
* Alexander Fol, M. Čičikova, T. Ivanov, T. Teofilov: *The Thracian Tomb near the Village of Sveshtari, Sofia 1986.*

Κατηγορία:Μνημεία Παγκόσμιας Κληρονομιάς στη Βουλγαρία
Ιβάν Ζιντκόφ

Ο **Ιβάν Αλεξέγεβιτς Ζιντκόφ** είναι Ρώσος ηθοποιός γεννημένος στις 28 Αυγούστου 1983.

## Βιογραφία
Ο Ζιντκόφ γεννήθηκε στην Αικατερινούπολη.

Το 2004 απεφοίτησε από τη Σχολή Θεάτρου και Τέχνης της Μόσχας.

Από το 2004 έως το 2007 ήταν ηθοποιός του θεάτρου, που έκανε το ντεμπούτο του στον ρόλο του Πέτρου.

Είναι σύζυγος της ηθοποιού Τατιάνα Αρντγκνόλτς. Ωστόσο, οι πληροφορίες που διέρρευσαν στα μέσα ενημέρωσης, είναι ότι για κάποιο χρονικό διάστημα το ζευγάρι δεν ζούσε μαζί, μέχρι που βγήκε και επίσημα το διαζύγιο. Στις 15 Σεπτεμβρίου 2009 η Τατιάνα και ο Ιβάν απέκτησαν μία κόρη, τη Μαρία. Το καλοκαίρι του 2013 το ζευγάρι χώρισε.

## Σταδιοδρομία
Ο Ιβάν έπαιξε σε πολλές ταινίες και παραστάσεις, αλλά συχνότερα σε τηλεοπτικές σειρές. Μερικές ταινίες του είναι: *Σκοτεινός Κόσμος* με την Σβετλάνα Ιβανόβα, *Μαύρη Αστραπή* με τον Γκριγκόρι Ντομπρίγκιν και την Εκατερίνα Βιλκόβα.

## Επιλεγμένη φιλμογραφία

## Εξωτερικοί σύνδεσμοι
* 

Κατηγορία:Ρώσοι ηθοποιοί
209P/LINEAR

thumb|250px|Ο κομήτης τις 30 Απριλίου 2014
Ο **209P/LINEAR** είναι περιοδικός κομήτης ο οποίος ανακαλύφθηκε το 2004 από την έρευνα για γεωπλήσιους αστεροειδείς LINEAR. Ο κομήτης προς το παρόν παράγει μικρές ποσότητες σκόνης και μάλλον μεταπίπτει σε ανενεργή κατάσταση. 

Ο κομήτης βρέθηκε σε εικόνες οι οποίες τραβήχτηκαν τις 3 Φεβρουαρίου 2004 με ανακλαστικό τηλεσκόπιο ενός μέτρου. Ο κομήτης αρχικά θεωρήθηκε ότι ήταν αστεροειδής και έλαβε τον προσωρινό προσδιορισμό *2004 CB* μέχρι που ο Ρόμπερτ ΜακΝότ ανακάλυψε σε φωτογραφίες που τράβηξε τις 30,8 Μαρτίου του 2004 ότι παρουσίαζε ουρά μήκους 1,1 λεπτού της μοίρας. Η παρουσία της ουράς στη συνέχεια επιβεβαιώθηκε από τον Μ. Κόσερ. Ο κομήτης στο πέρασμα του 2004 είχε φαινόμενο μέγεθος περίπου 17. Με βάση τις θέσεις που παρατηρήθηκε ο κομήτης σε αυτό το πέρασμα υπολογίστηκε ότι το επόμενο περιήλιό του θα λάμβανε χώρα τις 15.83 Απριλίου 2009 (που αντιστοιχεί σε περίοδο περιφοράς 5,03 ετών), πρόβλεψη η οποία απείχε από την πραγματικότητα λίγες ώρες. Ο κομήτης στο πέρασμα του 2009 είχε φαινόμενο μέγεθος 19-20.

Στο πέρασμα του 2014, ο κομήτης πέρασε από το περιήλιό του στις 6 Μαΐου 2014 και σε απόσταση 0,0554 AM (8.290.000 χιλιόμετρα) από τη Γη στις 29 Μαΐου 2014 και είναι το ένατο (μέχρι στιγμής) γνωστό εγγύτερο πέρασμα κομήτη από τη Γη. Ο κομήτης αναμένεται να φτάσει φαινόμενο μέγεθος περίπου 11. Σε αυτό το πέρασμα, ο κομήτης παρατηρήθηκε από το Ραδιοτηλεσκόπιο του Αρεσίμπο από τις 23 έως τις 27 Μαΐου και βρήκε ότι ο πυρήνας του ήταν επιμήκης, με διαστάσεις 3 επί 2,4 χιλιόμετρα και παρουσίαζε διάφορα χαρακτηριστικά, πιθανόν ράχες και γκρεμούς. Πρόκειται για την πιο λεπτομερή απεικόνιση κομήτη με ραδιοκύματα που έχει πραγματοποιηθεί μέχρι σήμερα.

Προκαταρκτικά αποτελέσματα από έρευνα του Έσκο Λουτίνες και Πέτερ Τζένισκενς, τα οποία στη συνέχεια επιβεβαιώθηκαν από άλλες έρευνες, προέβλεπαν ότι ο 209P/LINEAR μπορεί να προκαλέσει μεγάλη βροχή μετεώρων με ακτινοβόλο σημείο στον αστερισμό της Καμηλοπάρδαλης τη νύχτα της 23ης/24ης Μαΐου 2014. Οι προβλέψεις έκαναν λόγο για περίπου 100 με 400 μετέωρα την ώρα, ή ακόμη περισσότερα. Η μέγιστη δραστηριότητα αναμενόταν να λάβει χώρα στις 24 Μαΐου 2014, 7:40 UT (10:40 ώρα Ελλάδας). Τελικά ο ρυθμός τους κυμάνθηκε σε 5-20 μετέωρα την ώρα.

## Παραπομπές


Κατηγορία:Κομήτες
Ιβάν Ούργκαντ

Ο **Ιβάν Αντρέγεβιτς Ούργκαντ** (Ρωσικά: Ива́н Андре́евич У́ргант) είναι Ρώσος παρουσιαστής, τηλεοπτική προσωπικότητα, ηθοποιός, μουσικός και κωμικός, γεννημένος 16 Απριλίου του 1978.

## Βιογραφία
Ο Ούργκαντ γεννήθηκε στο Λένινγκραντ σε οικογένεια ηθοποιών, Αντρέι Ούργκαντ και Βαλέρια Κισέλεβα. Αποφοίτησε από το Κρατικό θέατρο Αγίας Πετρούπολης.

Στα τέλη της δεκαετίας του 1990 ο Ιβάν Ούργκαντ ήταν ηγέτης του έργου ψυχής Μαξίμ Λεονίντοφ, το παρατσούκλι του ήταν (Ρωσικά: Внук - Εγγονός).

Το 2007, 2008, 2009, 2010 και 2011 ο Ιβάν Ούργκαντ απονεμήθηκε με το βραβείο Τέφι.

Στις 16 Μαΐου του 2009 παρουσίασε τον τελικό του διαγωνισμού τραγουδιού της Eurovision (2009) με την πρώην Ρωσίδα συμμετέχοντα της Eurovision Αλσού.

Το 2012 κυκλοφόρησε το πρώτο του σόλο άλμπουμ του με τίτλο "Estrada".

Ο Ιβάν Ούργκαντ ήταν παρουσιαστής σε πολλές σατιρικές εκπομπές. Από το 2012 παρουσιάζει την εκπομπή αλά Χόλιγουντ "Βράδυ με τον Ούργκαντ" (Ρωσικά: Вечерний Ургант).

Ο Ιβάν Ούργκαντ έχει ύψος 1,95μ.

## Καλεσμένοι στο "Βράδυ με τον Ούργκαντ"
* Μερικοί Καλεσμένοι στη Ρωσική Εκπομπή

## Φιλμογραφία

## Βράδυ με τον Ούργκαντ
*Το κανάλι του Ούργκαντ στο YouTube

## Παραπομπές


## Εξωτερικοί σύνδεσμοι
* Official Site

Κατηγορία:Ρώσοι ηθοποιοί
Κατηγορία:Ρώσοι τραγουδιστές

Κατηγορία:Διαγωνισμός Τραγουδιού Eurovision 2009
BBC Kids

Το **BBC Kids** είναι ένα Καναδικό, Αγγλόφωνο παιδικό κανάλι το οποίο αποτελεί κοινοπραξία μεταξύ της *Knowledge Network Corporation* (η οποία κατέχει το 80% των μετοχών, και λειτουργεί ως οντότητα της Βρετανικής Κολομβιανής Κυβέρνησης) και του BBC Worldwide (το οποίο κατέχει το υπόλοιπο 20% και αποτελεί υπηρεσία του BBC). Λειτουργεί ως καλωδιακό και δορυφορικό κανάλι χωρίς εμπορικούς σκοπούς και μεταδίδει προγράμματα για παιδιά προ-σχολικής ηλικίας μέχρι και έφηβους.

## Πρόγραμμα
* *Atomic Betty*
* *Being Ian*
* *Brady's Beasts*
* *Canimals*
* *Dance Academy*
* *Deadly 60*
* *Escape from Scorpion Island*
* *Gawayn*
* *Horrible Histories*
* *Jacob Two-Two*
* *Minuscule*
* *Mona the Vampire*
* *[[Mr. Bean]]*
* *Naturally, Sadie*
* *Pat & Stan*
* *Raven*
* *Ricky Sprocket: Showbiz Boy*
* *Robin Hood*
* *The Sarah Jane Adventures*
* *Shaun the Sheep*
* *Silverwing*
* *The Sorcerer's Apprentice*
* *Trapped!*
* *Walk on the Wild Side*
* *What About Mimi?*
* *Who Let the Dogs Out?*
* *Young Dracula*

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Καναδικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2001
Κατηγορία:Διεθνείς τηλεοπτικοί σταθμοί του BBC
Blow Up Your Video

**Blow Up Your Video** είναι ο τίτλος του στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 18 Ιανουαρίου του 1988 μέσω της δισκογραφικής εταιρείας "Albert Productions".

Η παραγωγή του δίσκου πραγματοποιήθηκε από τον Χάρι Βάντα και τον Τζορτζ Γιανγκ, το δίδυμο παραγωγών των πρώτων δίσκων του συγκροτήματος. Επίσης, αυτός ήταν ο τελευταίος δίσκος των AC/DC με τον Σάιμον Ράιτ στα τύμπανα, αφού αντικαταστάθηκε από τον Κρις Σλέιντ.

Το "*Blow Up Your Video*" ήταν το άλμπουμ των AC/DC με τις καλύτερες πωλήσεις από το "*[[For Those About To Rock]]*" του 1981, σκαρφαλώνοντας στη δεύτερη θέση των βρετανικών τσαρτ και τη δωδέκατη θέση των αντίστοιχων αμερικάνικων. Το άλμπουμ συνοδευόταν από το σινγκλ "*Heatseeker*" το οποίο κατάφερε να φθάσει στο # 12 στη Μεγάλη Βρετανία και το Top-10 στη Νορβηγία, την Αυστραλία και τη Σουηδία.

Η περιοδεία για την προώθηση του δίσκου, διήρκεσε από τις 29 Ιανουαρίου μέχρι τις 13 Νοεμβρίου 1988, με το συγκρότημα να δίνει 167 συναυλίες, ξεκινώντας από την Αυστραλία και τη Νέα Ζηλανδία, για να συνεχίσουν στην Ευρώπη τον Μάρτιο και τον Απρίλιο του 1988. Ακολούθησε μία τεράστια βορειοαμερικανική περιοδεία, χωρισμένη σε τρία μέρη, όπου το συγκρότημα εμφανίστηκε ζωντανά 118 φορές. Στο set list των ζωντανών τους εμφανίσεων, οι AC/DC συμπεριέλαβαν από το "*Blow Up Your Video*" τα κομμάτια "*Heatseeker*", "*Nick of Time*", "*Go Zone*" και "*That's the Way I Wanna Rock N Roll*".

## Τραγούδια
1. **Heatseeker** *(A. Young, M. Young, Johnson)* - 3:50
2. **That's the Way I Wanna Rock 'n' Roll** *(A. Young, M. Young, Johnson)* - 3:45
3. **Meanstreak** *(A. Young, M. Young, Johnson)* - 4:08
4. **Go Zone** *(A. Young, M. Young, Johnson)* - 4:26
5. **Kissin' Dynamite** *(A. Young, M. Young, Johnson)* - 3:58
6. **Nick of Time** *(A. Young, M. Young, Johnson)* - 4:16
7. **Some Sin for Nuthin' ** *(A. Young, M. Young, Johnson)* - 4:11
8. **Ruff Stuff** *(A. Young, M. Young, Johnson)* - 4:28
9. **Two's Up** *(A. Young, M. Young, Johnson)* - 5:19
10. **This Means War** *(A. Young, M. Young, Johnson)* - 4:21

## Θέσεις τσαρτ

## Βραβεία
***Blow Up Your Video*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : Πλατινένιος 
Ηνωμένο Βασίλειο (*BPI Certification*) : Χρυσός 
Ελβετία (*IFPI Certification*) : Πλατινένιος 
Γερμανία (*BVMI Certification*) : Χρυσός 
Φινλανδία (*Musiikkituottajat Certification*) : Χρυσός 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Blow Up Your Video***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Σάιμον Ράιτ - τύμπανα

## Παραπομπές


## Πηγές
* Blow Up Your Video - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* Previous AC/DC Tour Dates & AC/DC Concerts | The Official AC/DC Site

Κατηγορία:Άλμπουμ του 1988
Κατηγορία:Άλμπουμ των AC/DC
EuroparlTV

Το **EuroparlTV** είναι ο επίσημος διαδικτυακός τηλεοπτικός σταθμός του Ευρωπαϊκού Κοινοβουλίου. Στις υπηρεσίες του περιλαμβάνονται ζωντανές αναμεταδόσεις των συνεδριάσεων του Ευρωπαϊκού Κοινοβουλίου και των επιτροπών του, μεταδόσεις αρχειακού υλικού, προγραμμάτων συζήτησης και εκπαιδευτικών προγραμμάτων. Το σύνολο του προγράμματός του μεταδίδεται με υποτιτλισμό ή μεταγλώττιση και στις 24 επίσημες γλώσσες της Ευρωπαϊκής Ένωσης. Το κανάλι ξεκίνησε τη λειτουργία του στις 17 Σεπτεμβρίου 2008. 

Χρηματοδοτείται από τον προϋπολογισμό του Κοινοβουλίου. Την παραγωγή του τηλεοπτικού προγράμματος έχει αναλάβει το πρακτορείο επικοινωνίας Mostra με έδρα τις Βρυξέλλες, ενώ την τεχνική λειτουργία της πλατφόρμας η Βρετανική εταιρεία Twofour με έδρα το Πλίμουθ. Οι συμφωνίες με τις δύο εταιρείες πραγματοποιήθηκαν το 2006 και το 2007, ενώ μια πρότυπη έκδοση του καναλιού λειτούργησε τον Νοέμβριο του 2007. Το πρόγραμμά του, πέρα από τις αναμεταδόσεις των συζητήσεων του Κοινοβουλίου και των επιτροπών, οργανώνεται σε 3 κύριες ενότητες («κανάλια»)· Τα «Νέα του Κοινοβουλίου», το κανάλι «Νέοι και Κοινοβούλιο» και το κανάλι «Ανακαλύψτε το Κοινοβούλιο».

Ο Ελληνικός τηλεοπτικός σταθμός Channel 9 προβάλλει ολιγόλεπτα δελτία από το Europarl TV, υπό την ονομασία *Europe Flash News*.

## Παραπομπές


## Εξωτερικοί σύνδεσμοι

* Κεντρική Σελίδα του EuroparlTV  (Ελληνική έκδοση).

Κατηγορία:Ευρωπαϊκό Κοινοβούλιο
Κρις Όλιβα

Ο **Κρις Όλιβα** (*Christopher "Criss" Michael Oliva*, 3 Απριλίου 1963 - 17 Οκτωβρίου 1993) ήταν Αμερικανός κιθαρίστας της Heavy Metal μουσικής, γνωστός ως κιθαρίστας και ιδρυτικό μέλος των Savatage.

## Βιογραφία
Ο Κρις Όλιβα γεννήθηκε στο Πόμπτον Πλέινς του Νιού Τζέρσεϊ στις 3 Απριλίου 1963, όντας νεότερος από τα τρία αδέλφια του. Το 1973, η οικογένεια του μετακόμισε στο Εσκοντίντο της Καλιφόρνια και τρία χρόνια αργότερα στο Ντούνεντιν της Φλόριντα.
Ο κατά τρία χρόνια μεγαλύτερος αδελφός του, Τζον, ασχολήθηκε με την μουσική παίζοντας πλήκτρα, γεγονός που ώθησε τον Κρις Όλιβα στην εκμάθηση κιθάρας. Τα πρώτα συγκροτήματα στα οποία συμμετείχε ήταν οι Metropolis και οι Tower, για να σχηματίσει με τον αδελφό του τους Avatar, το 1978. Το 1980, εντάχθηκε στο συγκρότημα ο ντράμερ Στιβ Γουόχολζ και ξεκίνησε να παίζουν σαν τρίο στην ευρύτερη περιοχή της Τάμπα, στην Φλόριντα. Την επόμενη χρονιά, το μπάσο ανέλαβε ο Κιθ Κόλινς και το 1982 ηχογράφησαν το ντέμο "*Living for the Night*" και το ΕΡ "*City Beneath the Surface*".
Το 1983, άλλαξαν το όνομα τους σε Savatage και κυκλοφόρησαν τα άλμπουμ "*[[Sirens]]*" και "*[[Power of the Night]]*", όπως και το ΕΡ "*[[The Dungeons Are Calling]]*". Στις 24 Ιουνίου 1984, ο Όλιβα παντρεύτηκε την Ντον Χόπκινς, στο Φίλιπ Παρκ του Σέιφτι Χάρμπουρ της Φλόριντα. Οι Savatage κυκλοφόρησαν πέντε ακόμη στούντιο δίσκους μέχρι το 1993, με τα "*[[Hall of the Mountain King]]*" του 1987 και "*[[Gutter Ballet]]*" του 1989 να θεωρούνται από τα σπουδαιότερα άλμπουμ του power/progressive metal.
Το 1992, ο Τζον Όλιβα και ο Στιβ Γουόχολζ αποχώρησαν από το συγκρότημα λόγω προσωπικών προβλημάτων, δίνοντας την θέση τους στους Ζακ Στίβενς και Τζεφ Πλέιτ, αντίστοιχα. Η νέα σύνθεση κυκλοφόρησε το άλμπουμ "*[[Edge of Thorns]]*", το 1993, τον τελευταίο δίσκο τον οποίο ηχογράφησε ο Κρις Όλιβα. Στο εξώφυλλο του άλμπουμ υπήρχε μία ζωγραφισμένη εκδοχή της συζύγου του Όλιβα, Ντον.
Στις 17 Οκτωβρίου 1993, το ζευγάρι μετέβαινε με το προσωπικό του όχημα στο "Annual Livestock Festival" του Ζέφιρχιλς της Φλόριντα. Ένα φορτηγό που κινούνταν στο αντίθετο ρεύμα, ξέφυγε από την πορεία του και ήλθε σε μετωπική σύγκρουση με το αυτοκίνητο του Όλιβα, σκοτώνοντας τον ακαριαία. Ο οδηγός του οχήματος, ο οποίος βρισκόταν υπό την επήρεια αλκοόλ, κρίθηκε ένοχος για ανθρωποκτονία και καταδικάστηκε σε φυλάκιση πέντε ετών, βγαίνοντας τελικά με αναστολή 18 μήνες αργότερα. Η ταφή του κιθαρίστα πραγματοποιήθηκε στο Μεμόριαλ Γκάρντενς του Παλμ Χάρμπουρ της Φλόριντα, με τα μέλη των Savatage να παίζουν στην μνήμη του στις 23 Νοεμβρίου 1993, χωρίς κιθαρίστα αλλά με την κιθάρα του Όλιβα στην σκηνή.

## Δισκογραφία

## Παραπομπές


## Πηγές
* Criss Oliva -- BIOGRAPHY 
* Criss Oliva (1963 - 1993) - Find A Grave Memorial
* Criss Oliva - Encyclopaedia Metallum: The Metal Archives

Κατηγορία:Αμερικανοί κιθαρίστες
Κατηγορία:Ροκ μουσικοί
Ολλανδικό πρωτάθλημα ποδοσφαίρου ανδρών 2009-10

Το **Ολλανδικό πρωτάθλημα ποδοσφαίρου ανδρών 2009-10** ή αλλιώς το **Ερεντιβίζιε 2009-10** ήταν το 54ο πρωτάθλημα Ερεντιβίζιε. Ξεκίνησε στις 31 Ιουλίου 2009 και ολοκληρώθηκε στις 16 Μαΐου 2010 μαζί με τα Play-Offs ανόδου/υποβιβασμού και Ευρώπης .

Πρωταθλήτρια αναδείχθηκε η Τβέντε για πρώτη φορά στην ιστορία της, ενώ υποβιβάστηκαν στην Εέρστε Ντιβίζιε η Βάαλβαϊκ και η Σπάρτα Ρότερνταμ. Την είσοδο στο Τσάμπιονς Λιγκ 2010-11 κέρδισαν οι Τβέντε και Άγιαξ, ενώ την είσοδο στο Γιουρόπα Λιγκ 2010-11 κέρδισαν οι Ουτρέχτη (μέσω των Play Offs), Άλκμααρ, Αϊντχόφεν και Φέγενορντ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2008-09.

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Τοπ σκόρερ

## Play Offs
### Play Offs για μια θέση στο Γιουρόπα Λιγκ
#### Ημιτελικά

|}

#### Τελικός

|}
Η Ουτρέχτη κέρδισε την είσοδο στο Γιουρόπα Λιγκ.

### Play Offs ανόδου/υποβιβασμού
#### Πρώτος γύρος

|}

#### Δεύτερος γύρος

|}

#### Τρίτος γύρος

|}

Η Βίλεμ ΙΙ και η Εξέλσιορ προβιβάστηκαν στην Ερεντιβίζιε 2010-11.

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2009-2010
Κατηγορία:Έρεντιβιζι
Στεφανινά Θεσσαλονίκης

Τα **Στεφανινά** είναι χωριό στο ανατολικό τμήμα του νομού Θεσσαλονίκης στη Μακεδονία και έδρα τοπικής κοινότητας. Ανήκει στο δήμο Βόλβης και μαζί με τα Κάτω Στεφανινά αποτελούν την Τοπική Κοινότητα Στεφανινών. Σύμφωνα με την απογραφή του 2011 το χωριό έχει 362 κατοίκους. Εκκλησιαστικά υπάγονται στην Ιερά Μητρόπολη Σερρών και Νιγρίτης και ενοριακός ναός του χωριού είναι η εκκλησία του Αγίου Δημητρίου.

## Πηγές
* Πίνακας αποτελεσμάτων μόνιμου Πληθυσμού - Απογραφής 2011, Ελληνική Στατιστική Αρχή.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
1,1,1-τριφθοραιθάνιο

Το **1,1,1-τριφθοραιθάνιο** είναι οργανική χημική ένωση, που περιέχει άνθρακα, υδρογόνο και φθόριο, με μοριακό τύπο **[[C2H3F3|C<sub>2</sub>H<sub>3</sub>F<sub>3</sub>]]**, αλλά συχνά αποδίδεται με τον ημισυντακτικό τύπο **CH<sub>3</sub>CF<sub>3</sub>**.  Ανήκει στα τριαλαλκάνια. Το καθαρό 1,1,1-τριφθοραιθάνιο, στις «κανονικές συνθήκες περιβάλλοντος», δηλαδή θερμοκρασία 25&nbsp;°C και υπό πίεση 1 atm, είναι άχρωμο αέριο. Με βάση το χημικό τύπο του έχει ένα (1) ισομερές θέσης, το 1,1,2-τριφθοραιθάνιο. Χρησιμοποιήθηκε ως ψυκτικό, με τους κωδικούς R-143a ή HFC-143a, όταν είναι μόνο του, αλλά πιο συχνά χρησιμοποιήθηκε ως συστατικό σε μίγματα. Αντίθετα με τους φθοροχλωράνθρακες, το 1,1,1-τριφθοραιθάνιο δεν περιέχει άτομα χλωρίου και γι' αυτό δεν καταστρέφει το στρατοσφαιρικό όζον. Έχει, όμως, υψηλή χημική σταθερότητα και η ικανότητά του να απορροφά υπέρυθρη ακτινοβολία το καθιστά ένα ισχυρό αέριο του θερμοκηπίου. Το 1,1,1-τριφθοραιθάνιο χρησιμοποιήθηκε επίσης ως ένα προωθητικό, σε προϊόντα εμφυαλωμένων αερίων, για τον καθαρισμό ηλεκτρονικού εξοπλισμού.

## Πηγές

# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ ΈκδοσηΘεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985

## Σημειώσεις και παραπομπές


Κατηγορία:Οργανικές ενώσεις φθορίου
Κατηγορία:C2
Κατηγορία:Τριαλαλκάνια
Κατηγορία:Ψυκτικά
Ζόραν Μάμιτς

Ο **Ζόραν Μάμιτς** (γεννημένος στις 30 Σεπτεμβρίου 1971) είναι πρώην ποδοσφαιριστής από την Κροατία και νυν προπονητής και τεχνικός διευθυντής της Ντιναμό Ζάγκρεμπ.

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Παγκοσμίου Κυπέλλου 1998
Διεθνής συνάντηση στίβου Τοφάλεια

Η **Διεθνής συνάντηση στίβου Τοφάλεια** είναι διεθνείς αγώνες στίβου που διεξάγονται σε ετήσια βάση κατά τα τελευταία χρόνια στην Πάτρα. Διοργανώθηκαν πρώτη φορά το 1966 προς τιμήν του Δημητρίου Τόφαλου όπου, εν ζωή ακόμα, ήταν παρών και τιμήθηκε από τον Δήμαρχο Πάτρας Θεόδωρο Άννινο. Σαν εκείνη την ημέρα πριν 60 χρόνια ο Τόφαλος στην Μεσολυμπιάδα της Αθήνας το 1906 είχε κατακτήσει το χρυσό μετάλλιο, εις ανάμνηση του γεγονότος διοργανώθηκαν οι αγώνες.

Οι αγώνες αρχικά διοργανώνονται σε άτακτα χρονικά διαστήματα, δεν ήταν ετήσιοι. Στην πρώτη διοργάνωση έγιναν και αγώνες ελληνορωμαϊκής πάλης, ποδηλασίας και ξιφασκίας, ενώ την διοργάνωση είχαν αναλάβει από κοινού ο Δήμος Πατρέων, η Παναχαϊκή Γ.Ε. και η Ολυμπιάδα. Τις επόμενες διοργανώσεις διοργάνωσε η Τ.Ε. Πατρών-Αιγίου κι έπειτα η ΕΑΣ ΣΕΓΑΣ Βόρειας Πελοποννήσου. Κατά καιρούς έχουν συμμετάσχει μεγάλα αστέρια του ελληνικού και παγκόσμιου στίβου. Από το 2009 αποτελεί αγώνα της σειράς αγώνων του πανελλήνιου πρωταθλήματος Γκραν Πρι.

Με την ονομασία "Τοφάλεια" είναι γνωστό και το Διεθνές τουρνουά πυγμαχίας Τοφάλεια που διεξαγόταν επίσης στην Πάτρα.

## Παραπομπές


Κατηγορία:Διοργανώσεις στίβου στην Ελλάδα
Κατηγορία:Αθλητισμός στην Αχαΐα
Φίλιππ Γιάκομπ Σέφφαουερ

Ο **Φίλιππ Γιάκομπ φον Σέφφαουερ** (γερμ. *Philipp Jakob von Scheffauer*, 1756-1808) ήταν Γερμανός γλύπτης.

## Βιογραφία
Γεννήθηκε στις 7 Μαΐου 1756 στη Στουτγκάρδη. Ο πατέρας του εργαζόταν ως υπηρέτης (λακές). Σπούδασε Καλές Τέχνες και αφού το 1780 αποφοίτησε, διορίστηκε αυλικός γλύπτης και εν συνεχεία πήρε υποτροφία από το 1783 για να συνεχίσει τις σπουδές του στο Παρίσι και τη Ρώμη. Επέστρεψε στην Στουτγκάρδη το 1789 και διορίστηκε καθηγητής στη Σχολή Καλών Τεχνών, όπου είχε αρχικά σπουδάσει. Στη θέση αυτή παρέμεινε μέχρι το 1794. Νυμφεύθηκε το 1790 την Καρολίνε Χάιγκελιν.

Απεβίωσε στις 13 Νοεμβρίου 1808 στη γενέτειρά του, μετά από μακρά ασθένεια. Τον τάφο του κοσμεί έργο του Αντόνιο Ιζόπι.

## Έργα του
Τα έργα του βρίσκονται μέχρι σήμερα σε δημόσιους χώρους, ενώ επηρέασαν καλλιτεχνικά και μετέπειτα γλύπτες. 

## Τιμητικές διακρίσεις
Του απονεμήθηκε το μετάλλιο του στέμματος της Βυρτεμβέργης που συνοδεύεται από τίτλο ευγενείας.
## Παραπομπές

## Πηγές
* Uli Kreh: *Die kalten Schönen. Plastiken in Stuttgart*, Stuttgart 1993, Seite 14-15 (Grabmal Keller auf dem Hoppenlaufriedhof).
* Friedrich Müller, Karl Klunzinger, Adolf Friedrich Seubert: Die Künstler aller Zeiten und Völker oder Leben und Werke der berühmtesten Baumeister, Bildhauer, Maler, Kupferstecher, Formschneider, Lithographen etc. von den frühesten Kunstepochen bis zur Gegenwart. Dritter Band, M–Z, Ebner & Seubert, Stuttgart, 1864

Κατηγορία:Γερμανοί γλύπτες
Πέτασος

220px|right|thumb| Πέτασος
Ο **πέτασος** ήταν είδος καπέλου στην αρχαία Ελλάδα. Πρωτοπαρουσιάστηκε στη Θεσσαλία, και έγινε δημοφιλές αξεσουάρ ένδυσης σε όλη την Ελλάδα. Μαζί με τη χλαμύδα, αποτελούσε τη χαρακτηριστική ενδυμασία των εφήβων. 

Ο πέτασος κατασκευάζονταν από δέρμα, πίλημα ή άχυρο και είχε φαρδύ στρογγυλό πλατύγυρο, ενίοτε με τέσσερις εγκοπές, από τις οποίες περνούσε λουράκι που δενόταν κάτω από το σαγόνι με παραγναθίδες. Ο γυναικείος πέτασος ήταν πιο υψηλός από τον ανδρικό. 

Στην τέχνη συναντάται πολύ συχνά ως καπέλο εφήβων, ιππέων και ως φτερωτό καπέλο του Ερμή. Οι αρχαίοι Έλληνες φορούσαν καπέλο μόνο στην εξοχή και σε οδοιπορία, ενώ στην πόλη φορούσαν καπέλο στο θέατρο και όταν είχε πολλή ζέστη και ήλιο.

## Δείτε επίσης
* *[[Ένδυση στην αρχαία Ελλάδα]]*
* *[[Λέαγρος (έφηβος)]]*

## Παραπομπές


## Εξωτερικοί σύνδεσμοι

Κατηγορία:Πολιτισμός στην αρχαία Ελλάδα
Κατηγορία:Αρχαία Θεσσαλία
Κατηγορία:Ένδυση στην Ελλάδα
Κατηγορία:Ενδύματα κεφαλής
Φάση (θερμοδυναμική)

Στις φυσικές επιστήμες, η **φάση** είναι μια περιοχή στον χώρο (ένα θερμοδυναμικό σύστημα), στην οποία όλες οι φυσικές ιδιότητες ενός υλικού είναι ουσιαστικά ομοιόμορφες παντού. Παραδείγματα φυσικών ιδιοτήτων περιλαμβάνουν την πυκνότητα, τον δείκτη διάθλασης, τη μαγνήτιση και τη χημική σύνθεση. Με πιο απλά λόγια η φάση είναι μια περιοχή του υλικού που είναι χημικά ομοιόμορφη, φυσικά διακριτή, και συχνά μπορεί να γίνει διαχωρισμός της με μηχανικό τρόπο. Σε ένα σύστημα που αποτελείται από πάγο και νερό σε ένα γυάλινο βάζο, τα παγάκια είναι μία φάση, το υγρό νερό είναι η δεύτερη φάση, και η υγρασία του αέρα πάνω από το νερό είναι μια τρίτη φάση. Το γυαλί του βάζου είναι μια άλλη ξεχωριστή φάση.

Ο όρος «φάση» χρησιμοποιείται μερικές φορές ως συνώνυμο για την κατάσταση της ύλης, όμως μπορεί να υπάρχουν πολλές διακριτές αμιγείς φάσεις, της ίδιας κατάστασης της ύλης. Επίσης, ο όρος «φάση» μερικές φορές χρησιμοποιείται για να γίνει αναφορά σε μια σειρά από καταστάσεις ισορροπίας, που οριοθετούνται από γενικές μεταβλητές όπως η πίεση και η θερμοκρασία, από ένα «όριο φάσης», σε ένα διάγραμμα φάσης. Επειδή τα όρια φάσης συνδέονται με αλλαγές στην οργάνωση της ύλης, όπως είναι η μετάβαση ενός υγρού σε στερεό ή μια πιο λεπτεπίλεπτη αλλαγή από μία κρυσταλλική δομή σε άλλη, αυτή η τελευταία χρήση του όρου μοιάζει με τη χρήση του «φάση» ως συνώνυμο της κατάστασης της ύλης. Ωστόσο, η χρήση για την κατάσταση της ύλης και για τα διαγραμμάτων φάσεων είναι ανακόλουθη με τον επίσημο ορισμό που δίνεται παραπάνω και το επιδιωκόμενο νόημα πρέπει να καθορίζεται εν μέρει από το πλαίσιο στο οποίο χρησιμοποιείται ο όρος.

## Παραπομπές


Κατηγορία:Φυσική συμπυκνωμένης ύλης
Κατηγορία:Θεμελιώδεις έννοιες της φυσικής
Κατηγορία:Κατάσταση της ύλης